Tangkai Jering (filem)

Filem Tangkai Jering merupakan filem komedi romantik Malaysia 2004. Filem ini menggunakan teknik rakaman suara secara terus di lokasi. Poster filem ini memberi kredit kepada "Yassin Senario" sebagai pelakon utama. Yassin sebenarnya telah keluar daripada kumpulan Senario pada tahun 2002.

Sinopsis
Filem ini mengisahkan keghairahan Yassin mengejar cita-citanya untuk menjadi pengarah filem selepas keluar dari universiti. Sikapnya yang begitu jimat dan kedekut menjadi perhatian rakan-rakan dan sering menjadi bahan ketawa jirannya, Pie. Untuk mencapai cita-citanya, dia bekerja di Metro Filem, sebuah produksi filem sebagai production assistant dan sering menyamar sebagai pengarah filem untuk memudahkan kerjanya. Sementara itu, Syakila, graduan lulusan undang-undang yang menceburi bidang lakonan tiba-tiba menjadi perhatian masyarakat apabila lakonan pertamanya meletup. Syakila menerima tawaran membintangi filem aksi dari Metro Filem dan di situlah dia bertemu Yassin yang menyamar sebagai director. Yassin mendera Syakila semasa audition kerana Syakila gagal membawa wataknya dengan baik. Syakila berkecil hati apabila mendapat tahu bahawa Yassin hanyalah production assistant dan mula membalas dendam. Untuk mengambil hati Syakila, Yassin melatih Syakila teknik lakonan secara percuma sehingga Syakila berjaya membawa watak dengan baik. Hubungan ini menyebabkan Yassin jatuh hati pada Syakila tetapi sikapnya menyebabkan Syakila takut untuk berbaik dengannya. Yassin meminta bantuan Pie untuk memberi penjelasan kepada Syakila dan Pie bertemu ibu Syakila untuk menyampaikan hasrat Yassin. Kejutan berlaku apabila Pie mendapati ibu Syakila adalah bekas kekasihnya 30 tahun lalu akibat daripada sikap Pie yang juga kedekut.

Pelakon
 Yassin Senario sebagai Yassin 
 Elly Mazlein sebagai Syakila Nurhakim
 Piee sebagai Pie
 Khatijah Tan sebagai Nuramilah
 Aznah Hamid sebagai Mak Yassin 
 Rina Khan sebagai Mariana 
 Azlee Senario sebagai YB
 Ahmad Idham sebagai Ramadhan
 Ezad Lazim sebagai Hashim 
 Serina Redzuawan sebagai Nonie 
 Farid Kamil sebagai Norman Hakim
 Erwan sebagai Fizo
 Khatijah sebagai Setiausaha
 Khafairil sebagai Kapak
 Ikhzal Azfarel sebagai Omaq
 Shah Kassim sebagai Vincent Ngam
 Nadia Farina sebagai Nadia
 Aedy Ashraf sebagai Ashraf

Rujukan
 Elly, Yassin, Serina - Bergabung dalam Tangkai Jering

Pautan luar
 

Filem Malaysia tahun 2004
Filem terbitan Metrowealth Movies Production
Filem arahan A. Razak Mohaideen
Filem bahasa Melayu